**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 2244/15-2**

**Podgorica, 12.07.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.14/58844-58846 od 01.04.2014.godine, radi poništaja rješenja Crnogorskog elektroprenosnog sistema br.10-10-3397 od 17.03.2014.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 28.06.2016.godine donio:

**R J E Š E NJ E**

Žalba se usvaja.

Poništava se rješenje Crnogorskog elektroprenosnog Sistema AD br. 10-10-3397 od 17.03.2014.godine.

Odobrava se pristup informaciji po zahtjevu NVO Mans br.14/58844-58846 od 10.01.2014.godine i obavezuje se Crnogorski elektroprenosni sistem da dostavi informaciju podnosiocu zahtjeva NVO Mans i to kopiju: Biznis plana za period 2012-2016 godina u elektronskoj formi, sa Odlukom o usvajanju Biznis plana, broj 3510/3 ad 30.03.2012.godine, koji je CGES dostavio RAE, a u vezi odobrovanja regulatorno dazvoljenog prihoda i cijena za trogodišnji period (avgust 2012 - avgust 2015. gadina), Plana investicija za svaku godinu regulatornog perioda u elektronskoj formi, zajedno sa tehničkim opisom za svako ulaganje, očekivanim datumom aktiviranja svakog sredstva, tehno-ekonomskom analizom opravdanosti projekta, planom finansiranja ulaganja, amortizacionim planom za osnovna sredstva koja će biti izgrađena, kao i očekivani efekti investicije, a koje je Crnogorski elektroprenosni sistem dostavio Regulatornoj agenciji za energetiku u vezi odobravanja regulatorno dozvoljenog prihoda i cijena za trogodišnji period (avgust 2012-avgust 2015 godina) Investicionog plana Crnogorskog elektroprenosnog sistema u elektronskoj formi za 2012- 2014 godinu, broj 4352/3, sa odlukom o usvajanju broj 10-00-4322 od 19.04.2012.godine, a koji je ta kompanija dostavila Regulatornoj agenciji za energetiku u vezi odobravanja regulatorno dozvoljenog prihoda i cijena za trogodišnji period (avgust 2012-avgust 2015 godina), u roku od pet dana od dana kada je podnosilac zahtjeva dostavio dokaz o uplati troškova postupka Crnogorskom elektroprenosnom sistemu AD.

Obavezuje se NVO Mans da na ime troškovi postupka uplati 4,80 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Crnogorskom elektroprenosnom sistemu AD.

**O b r a z l o ž e nj e**

Prvostepeni organ je postupajući po zahtjevu br.14/58844-58846 od 10.01.2014.godine donio rješenje kojim je odlučeno na način: “Odbija se pristup traženim informacijama iz zahtjeva NVO MANS-a br.14/58844-58846 od 10.01.2014.godine.” U obrazloženju osporenog rješenja prvostepeni organ navodi da odbija pristup traženim informacijama u smislu odredaba člana 14 stav 1 tačka 5 Zakona o slobodnom pristupu informacijama te bi objavijivanje i eventualno korišćenje predmetnih informacija, budući da su u pitanju komercijalno osjetljivi podaci, mogla prouzrokovoti negativne posledice i davesti do narušavanja ekonomskih i drugih interesa CGES-a.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija zbog pogrešne primjene materijalnog prava. Žalilac navodi da je podnio zahtjev za pristup informacijama br.14/58844-58846 od 10.01.2014.godine, a da mu je prvostepeni organ dana 17.03.2014.godine dostavio rješenje broj: 10-10-3397 kojim se pristup informacijama po zahtjevu odbija. Žalilac u bitnom navodi da je cilj Zakona o slobodnom pristupu informacijama, shodno članu 7 stav 1, da obezbijedi javnost i otvorenost djelovanja organa i omogući ostvarivanje prava na pristup informacijama od javnog značaja, čime se obezbjeđuje nadzor javnosti nad organima koji vrše javna ovlaščenja, sve u smislu ustavnog načela suverenosti (član 2. Ustava), o neposrednom ostvarivanju vlasti od strane gradana. Žalilac nadalje navodi da ova odredba ima višestruki značaj, te da je utvrdivanje javnog interesa na nesumnjiv način dat primat interesu da se informacije objavljuju u odnosu na suprotni interes da se informacije, zbog bilo kojeg razloga uključujući i eventualnu štetu po nosioce tog interesa, izuzmu od objavljivanja. Naime sve i da CGES ima osnova da se pozove na član 14 Zakona o slobodnom pristupu informacijama, bio je dužan da skladu sa članom 16 sprovede test štetnosti, te da je neosporno da u rešenju prvostepenog organa broj: 10-10-3397 od 17. marta 2014. godine nema dokaza da je sproveden test štetnosti. Žalilac navodi da time da što je omogućen pristup dokumentaciji ne bi se ugrožili interesi navedeni u članu 14. stav 1. tačka 5 Zakona o slobodnom pristupu informacijama, a ako se ugrožavaju onda je prvostepeni organ trebao da objasni na koji način bi se to desilo. Žalilac u bitnom navodi da osim navoda odredbe zakona koje pružaju pravo ograničenja u pristupu ovoj informaciji prvostepeni organ nije dao valjane i opravdane razloge za odbijanje, što osporeno akt čini nezakonitim. Naime, odredbom člana 203. stav 2. Zakona o opštem upravnom postupku propisano da obrazloženje, između ostalog, sadrži utvrđeno činjenično stanje, razloge zbog kojih nije uvažen koji od zahtjeva stranke, materijalne propise i razloge koji, s obzirom na utvrđeno činjenično stanje, upućuju na rješenje kakvo je dato u dispozitivu, što nije sadržano u rješenju prvostepenog organa i samim tim isto čini nezakonitim. Nadalje, u obrazloženju rješenja se ne navodi ni jedna činjenica zbog koje bi bilo opravdano ograničiti pristup traženim informacijama, te da osporeno rješenje ne sadrži ni jedan razlog koji bi upućivao na pravilnu odluku prvostepenog organa, te da je isto suprotno odredbi člana 30 stav 3 Zakona o slobodnom pristupu informacijama. Žalilac ističe da, čak i kada se u traženom aktu nalaze informacije kojima je pristup zabranjen, organ vlasti je bio dužan da u skladu sa sa članom 24 stav 1 omogući pristup informaciji nakon brisanja dijela informacije kojem je pristup organičen tj. koje na bilo koji način mogu ugroziti prava zaštićena članom 14 Zakona o slobodnom pristupu informacijama. Predloženo je Agencija za zaštitu ličnih podataka i slobodan pristupu informacijama poništi rješenje Crnogorskog elektroprenosnog sistema AD br.10-10-3397 od 17.03.2016.godine i naloži pristup traženim informacijama.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.07-33-3152-1/16 od 02.06.2016.godine tražeći informaciju koja je predmet zahtjeva za slobodan pristup informacijama 14/58844-58846 te je uz dopis Crnogorskog elektroprenosnog sistema AD br.07-33-3152-2/16 od 22.06.2016.godine dostavljena je i to: Odluka o usvajanju Biznis plana za period 2012-2016.godine br. 10-00-2418 od 28.03.2012.godine, Odluka o usvajanju Investicionog prana razvoja za period 2012 -2014.godine br. 10-00-4322 od 19.04.2012.godine , Investicioni plan CGES –a za period od 2012-2014.godine i Biznis plan za period 2012-2016.godine.

Nakon razmatranja spisa predmeta ,žalbenih navoda Savjet Agencije i neposrednog uvida u Odluku o usvajanju Biznis plana za period 2012-2016.godine br. 10-00-2418 od 28.03.2012.godine, Odluku o usvajanju Investicionog prana razvoja za period 2012 -2014.godine godine br. 10-00-4322 od 19.04.2012.godine, Investicioni plan CGES –a za period od 2012-2014.godine i Biznis plan za period 2012-2016.godine nalazi da je žalba osnovana.

Savjet Agencije je poništio rješenje prvostepenog organa br. 10-10-3397 od 17.03.2014.godine zbog pogrešne primjene materijalnog prava i povrede pravila postupka. Savjet Agencije u utvrdio da je prvostepeni organ učinio povredu pravila postupka i to član 203 stav 2 Zakona o opštem upravnom postupku jer u osporenom rješenju nije dao detaljno obrazloženje koje sadrži utvrđeno činjenično stanje, razloge zbog kojih nije uvažen koji od zahtjeva stranke, materijalne propise i razloge koji, s obzirom na utvrdeno činjenično stanje, upućuju na rješenje kakvo je dato u dispozitivu . Takođe nesporno je urtđeno da prvostepeni organ nije sproveo test štetnosti na šta je bio dužan shodno članu 16 Zakona o slobodnom prostupu informacijam. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim dakle ovim zakonom a ne drugim. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu:1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti;2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti;3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka;5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Savjet Agencije je u postupku preispitivanja zakonistosti osporenog rješenja izvršio neposredan uvid informaciju traženu zahtjevom u i u konkretnom slučaju utvrdio u smislu člana 4 Zakona o slobodnom pristupu informacijama da postoji potreba činjenja transparetnim rada prvostepenog organa te u cilju javnosti i otvorenosti djelovanja Crnogorskog elektroprenosnog sistema AD . Naime, utvrdio je i da je riječ o informacijama u smislu člana 7 Zakona o slobodnom pristupu informacijama koji su od javnog interesa a kako se odnose na način odlučivanja i rada Crnogorskog elektroprenosnog sistema AD u postupku sprovodnja usvojen kako Investicionog za period 2012-2014.godina tako i Biznis plana za period 2012-2014.godina , kao obveznika Zakona o slobodnom pristupu informacijama. Savjet Agencije je neposrednim uvidom u traženu informaciju utvrdio da nema mjesta primjeni člana 14 stav 1 tačka 5 Zakona o slobodnom pristupu informacijama a jer se isti ne odnosi na poslovnu tajnu u vezi sa pravom intelektualne svojine te da nema osnova za zaštitu trgovinskih i ekonomskih interesa privrednog društva jer se isti ne odnose na zaštitu prava konkrencije u vezi sa pravom intelektualne svojine već na Investicioni plan za period 2012-2014.godina tako i Biznis plana za period 2012-2014.godina pri čemu je istekao rok realizacije istih zbog čega ne postoji osnov ograničenja pristupa traženoj informaciji jer ne mogu post factum nastupiti štetne posledice po prvostepeni organ njihovim dostavljanjem podnosiocu zahtjeva. Savjet Agencije je u postupku utvrdio da prvostepeni organ nije u osporenom rješenju dokazao na koji način bi se ugrozili interesi iz člana 14 stav 1 tačka 5 Zakona o slobodnom pristupu informacijama te kako je prvostepeni organ tražene informacije a koje se odnose na Odluke, Investicioni i Biznis plan doveo u vezu sa zaštititom konkurencije odnosno zaštitom prava inteletualne svojine kad uvidom u traženu informaciju ista ne sadrži podatake koji bi se doveli u vezu sa pravom intelektualne svojine . Savjet Agencije je utvrdio da prvostepeni organ je propustio da sprovede u osporenom rješenju test štenosti prema članu 16 Zakona o slobodnom pristupu informacijama kojim je propisano da će se pristup informaciji ograničiti ukoliko bi objelodanjivanje informacije značajno ugrozilo interes iz člana 14 ovog zakona, odnosno ukoliko postoji mogućnost da bi objelodanjivanje informacije izazvalo štetne posljedice po interes koji je od većeg značaja od interesa javnosti da zna tu informaciju, osim ako postoji preovladjujući javni interes propisan članom 17 ovog zakona. U konkretnom slučaju postoji preovlađujući javni interes za objavljivanje tražene informacije , shodno članu 17 stav 2 Zakona o slobodnom pristupu informacijama kojim je propisano da je organ vlasti dužan da omogući pristup informaciji ili dijelu informacije iz člana 14 ovog zakona kada postoji preovladjujući javni interes za njeno objelodanjivanje, iz razloga što se radi o informaciji koja svjedoči o zakonitosti poslovanja prvostepenog organa, postupka donošenja i realizacije za period 2012-2014.godine Investicionog i Biznis plana u čemu se ogleda postojanje interesa javnosti da zna a sve u cilju činjenja transpretnim rada prvostepenog organa. Pravo javnosti da zna shodno članu 17 Zakona o slobodnom pristupu informacijama se sastoji u postojanju preovlađujućeg javnog interesa da javnost Crne Gore bude upoznata sa načinom na koji prvostepeni organ donio i realizovao kako Investicini tako u Biznis plan za period 2012-2014.godina a koja se tiču samog poslovanja prvostepenog organa .

S obzirom na prednje, Savjet Agencije je odobrio pristup informaciji, pa je prvostepeni organ u obavezi da dostavi traženu informaciju podnosiocu zahtjeva NVO Mans br.14/58844-58846 od 10.01.2014.godine, i to kopiju: Biznis plana za period 2012-2016 godina u elektronskoj formi, sa Odlukom o usvojonju Biznis plana, broj 3510/3 ad 30.03.2012.godine, koji je CGES dostavio RAE, o u vezi odobrovanja regulatorno dazvoljenog prihoda i cijena za trogodišnji period (avgust 2012 - avgust 2015. gadina), Plana investicija za svaku godinu regulatornog perioda u elektronskoj formi, zajedno sa tehničkim opisom za svako ulaganje, očekivanim datumom aktiviranja svakog sredstva, tehno-ekonomskom analizom opravdanosti projekta, planom finansiranja ulaganja, amortizacionim planom za osnovna sredstva koja će biti izgrađena, kao i očekivani efekti investicije, a koje je Crnogorski elektroprenosni sistem dostavio Regulatornoj agenciji za energetiku u vezi odobravanja regulatorno dozvoljenog prihoda i cijena za trogodišnji period (avgust 2012-avgust 2015 godina), Investicionog plana Crnogorskog elektroprenosnog sistema u elektronskoj formi za 2012- 2014 godinu, broj 4352/3, sa odlukom o usvajanju broj 10-00-4322 od 19.04.2012.godine, a koji je ta kompanija dostavila Regulatornoj agenciji za energetiku u vezi odobravanja regulatorno dozvoljenog prihoda i cijena za trogodišnji period (avgust 2012-avgust 2015 godina) u roku od pet dana od dana kada je podnosilac zahtjeva dostavio dokaz o uplati troškova postupka Crnogorskom elektroprenosnom sistemu AD.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilca zahtjeva dostavio dokaz o uplati troškova postupka, ako su oni rješenjem određeni.

Članom 33 stav 2, 5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 48 stranica primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 4,80 EUR i to na ime kopiranja 48 stranica po utvrđenoj cijeni od 0,10 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 i isto dostavi dokaz o uplati troškova postupka Crnogorskom elektroprenosnom sistemu.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku , odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**